

**Priloga IV: umiki[[1]](#footnote-1)**

| **Št.** | **COM/medinstitucionalni sklic** | **Naslov** | **Razlog za umik** |
| --- | --- | --- | --- |
| **Kmetijstvo in razvoj podeželja** | | | |
|  | COM/2016/0159  2016/0086 (COD) | Predlog UREDBE EVROPSKEGA PARLAMENTA IN SVETA o določitvi prilagoditvene stopnje za neposredna plačila, določene v Uredbi Sveta (EU) št. 1306/2013, za koledarsko leto 2016 | Predlog je zastarel: zadeva je obravnavana v Izvedbeni uredbi Komisije (EU) 2016/1153 z dne 14. julija 2016. |
| **Podnebni ukrepi in energija** | | | |
|  | COM/2014/0566  2014/0262/NLE | Predlog SKLEPA SVETA o določitvi smernic Komisiji za pogajanja o spremembah Konvencije o jedrski varnosti v okviru diplomatske konference pogodbenic navedene Konvencije | Predlog je zastarel: spremembe so bile obravnavane na Konvenciji o jedrski varnosti na Dunaju. |
| **Gospodarske in finančne zadeve, obdavčenje in carina** | | | |
|  | COM/2011/0121  2011/0058 (CNS) | Predlog DIREKTIVE SVETA o skupni konsolidirani osnovi za davek od dohodkov pravnih oseb (CCCTB) | Komisija se je v okviru nadaljnjega ukrepanja na podlagi akcijskega načrta za obdavčenje pravnih oseb iz junija 2015 ponovno lotila dela v zvezi s skupno konsolidirano osnovo za davek od dohodkov pravnih oseb (CCCTB), tokrat na podlagi novega, postopnega pristopa. Zakonodajni predlog za obvezno skupno osnovo za davek od dohodkov pravnih oseb je bil sprejet 25. oktobra 2016. V skladu z napovedmi iz delovnega programa Komisije za leto 2016 je bil prejšnji predlog hkrati umaknjen. |
| **Zunanje zadeve in varnostna politika** | | | |
|  | KOM/2005/0397 | Predlog SKLEPA SVETA o stališču Skupnosti v Skupnem odboru o izvajanju člena 66 Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani ter Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani | Predlog je zastarel: najnovejši relevanten dokument o tej zadevi je Sklep Skupnega odbora EU–PLO o ustanovitvi šestih pododborov (UL L 187, 17.7.2012, str. 64–72). |
|  | JOIN/2015/0035  2015/0303 (NLE) | Skupni predlog SKLEPA SVETA o podpisu, v imenu Evropske unije, Sporazuma o sodelovanju za partnerstvo in razvoj med Evropsko unijo in Islamsko republiko Afganistan | Nadomeščen je bil s predlogom za mešani sporazum z začasno uporabo (JOIN(2016) 45). |
| **Zdravje in varnost hrane** | | | |
|  | COM/2014/0004  2014/0033 (COD) | Predlog DIREKTIVE EVROPSKEGA PARLAMENTA IN SVETA o spremembi direktiv 89/608/EGS, 90/425/EGS in 91/496/EGS glede sklicevanja na zootehniško zakonodajo | Predlog je zastarel: vsebina predlagane direktive je bila prevzeta v novo sprejeto Uredbo (EU) 2016/1012 Evropskega parlamenta in Sveta o zootehniških in genealoških pogojih za rejo, trgovino s čistopasemskimi plemenskimi živalmi, hibridnimi plemenskimi prašiči in njihovim zarodnim materialom ter za njihov vstop v Unijo (UL L 171, 29.6.2016, str. 66–143). |
|  | KOM/2007/0872  2008/0002 (COD) | Predlog UREDBE EVROPSKEGA PARLAMENTA IN SVETA o novih živilih in spremembi Uredbe (ES) št. XXX/XXXX [enotni postopek] | Predlog je zastarel: spravni postopek se je neuspešno zaključil leta 2011. |
| **Notranji trg, industrija, podjetništvo ter mala in srednja podjetja (MSP)** | | | |
|  | SEC(2010) 312 | Priporočilo Evropske Komisije Svetu glede pooblastitve Evropske komisije za začetek pogajanj z državami nečlanicami EU z namenom sklenitve sporazumov o namestitvi zemeljskih postaj Galileo. | Svet tega priporočila iz leta 2010 ni sprejel, saj je bila izbrana drugačna pot: namesto pogajanj za namestitev postaj Galileo v tretjih državah, kar je bil prvotni cilj tega predloga, so se države članice raje odločile za njihovo uporabo na ozemljih držav članic EU. |
| **Pravosodje, potrošniki in enakost spolov** | | | |
|  | KOM/2011/0126  CNS 2011/0059 | Predlog UREDBE SVETA o pristojnosti, pravu, ki se uporablja, ter priznavanju in izvrševanju sodnih odločb na področju premoženjskih razmerij med zakoncema | Predlog je zastarel: nadomestil ga je predlog v okviru postopka okrepljenega sodelovanja (COM(2016) 108). |
|  | KOM/2011/0127  CNS 2011/0060 | Predlog UREDBE SVETA o pristojnosti, pravu, ki se uporablja, ter priznavanju in izvrševanju sodnih odločb na področju premoženjskopravnih posledic registriranih partnerskih skupnosti | Predlog je zastarel: nadomestila sta ga predloga v okviru postopka okrepljenega sodelovanja (COM(2016) 107/108). |
| **Migracije, notranje zadeve in državljanstvo** | | | |
|  | COM/2013/0097  2013/0059 (COD) | Predlog UREDBE EVROPSKEGA PARLAMENTA IN SVETA o vzpostavitvi programa za registrirane potnike | Ta predlog je že bil naveden na seznamu umikov ali sprememb predlogov v obravnavi, vključenem v delovni program Komisije za leto 2016. Kot je navedeno v predlogu uredbe Evropskega parlamenta in Sveta o vzpostavitvi sistema vstopa/izstopa (SVI) (COM(2016) 194 final), je Komisija ob sprejetju predloga o SVI predlog o vzpostavitvi programa za registrirane potnike umaknila (glej PV(2016) 2172 final). |
|  | COM/2013/0619  2013/0305 (COD) | Predlog UREDBE EVROPSKEGA PARLAMENTA IN SVETA o novih psihoaktivnih snoveh | Predlog je zastarel: nekateri elementi tega predloga so bili prevzeti v novi predlog uredbe Evropskega parlamenta in Sveta o spremembi Uredbe (ES) št. 1920/2006 glede izmenjave informacij, sistema zgodnjega opozarjanja in postopka ocene tveganja za nove psihoaktivne snovi (COM(2016) 547), druge elemente pa zajema predlog direktive Evropskega parlamenta in Sveta o spremembi Okvirnega sklepa Sveta 2004/757/PNZ z dne 25. oktobra 2004 o opredelitvi minimalnih določb glede elementov kaznivih dejanj in kazni na področju nedovoljenega prometa s prepovedanimi drogami, kar zadeva opredelitev pojma droga (COM(2013) 618). |
|  | KOM/2009/0703  NLE 2009/0190 | Predlog SKLEPA SVETA o sklenitvi Sporazuma med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti | Predlog je zastarel: Sklep Sveta z dne 13. julija 2010 o sklenitvi Sporazuma med Evropsko unijo in Združenimi državami Amerike o obdelavi in posredovanju podatkov o sporočilih glede finančnih plačil iz Evropske unije Združenim državam Amerike za namene programa za sledenje financiranja terorističnih dejavnosti je bil sprejet na podlagi drugega predloga (KOM(2010) 316). Prejšnji predlog se zato lahko umakne. |
| **Trgovina** | | | |
|  | COM/2015/0390  2015/0170 (NLE) | Predlog SKLEPA SVETA o stališču, ki naj se v imenu Evropske unije zastopa v Pridružitvenem odboru v njegovi trgovinski sestavi, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani | Predlog je zastarel: nadomestil ga je predlog COM(2016) 649. |
| **Promet** | | | |
|  | KOM/2010/0263  NLE 2010/0141 | Predlog SKLEPA SVETA o podpisu in začasni uporabi Sporazuma o nekaterih vidikih zračnega prevoza med Evropsko unijo in Republiko Peru | Predlog je zastarel: po ponovnih pogajanjih o sporazumu ga je nadomestil predlog COM(2013) 423. |
|  | KOM/2010/0264  NLE 2010/0142 | Predlog SKLEPA SVETA o sklenitvi Sporazuma o nekaterih vidikih zračnega prevoza med Evropsko unijo in Republiko Peru | Predlog je zastarel: po ponovnih pogajanjih o sporazumu ga je nadomestil predlog COM(2013) 424. |
|  | KOM/2010/0803  NLE 2010/0388 | Predlog SKLEPA SVETA o sklenitvi Sporazuma o nekaterih vidikih zračnega prevoza med Evropsko unijo in Kraljevino Saudovo Arabijo | Predlog je zastarel: 15. junija 2014 je Kraljevina Saudova Arabija Komisijo obvestila, da ne namerava podpisati sporazuma. Predlog se zato lahko umakne. |
| **Kodifikacije** | | | |
|  | KOM/2011/0120  COD 2011/0053 | Predlog DIREKTIVE EVROPSKEGA PARLAMENTA IN SVETA o pnevmatikah za motorna vozila in priklopnike ter njihovi vgradnji (Kodificirano besedilo) | Predlog je zastarel: vsebuje sklic na zastarelo določbo o komitologiji. |
|  | COM/2015/0157  2015/0082 (COD) | Predlog UREDBE EVROPSKEGA PARLAMENTA IN SVETA o trgovini z nekaterimi jeklenimi izdelki med Evropsko unijo in Republiko Kazahstan (prilagojeno) | Predlog je zastarel: akt, za katerega se je predlagala kodifikacija, je prenehal veljati (obvestilo o izteku – UL C 425, 18.12.2015). |

1. V ta seznam so vključeni zakonodajni predlogi v obravnavi, ki jih Komisija namerava umakniti v šestih mesecih (do aprila 2017). Prav tako sta vključena dva predloga (glej št. 3 in 11), ki sta že bila vključena v delovni program Komisije za leto 2016 in sta tukaj navedena zaradi preglednosti. [↑](#footnote-ref-1)